**AIŠKINAMASIS RAŠTAS**

**Dėl Molėtų rajono savivaldybės socialinių paslaugų 2020-2025 metų plėtros programos patvirtinimo**

**1. Parengto tarybos sprendimo projekto tikslai ir uždaviniai**

Sprendimo tikslas - įgyvendinant Molėtų rajono savivaldybės 2018-2024 m. strateginio plėtros plano 1.3.2. uždavinį „Gerinti socialinių paslaugų kokybę ir prieinamumą, mažinti socialinę atskirtį“, Molėtų rajono savivaldybės 2020-2022 m. strateginio veiklos plano priemonę 07.01.01.18. „Parengti socialinių paslaugų plėtros programą“ bei Molėtų rajono savivaldybės tarybos 2020 m. II-IV ketvirčio veiklos plano 26 punktą, patvirtinti Molėtų rajono savivaldybės socialinių paslaugų 2020-2025 metų plėtros programą, nuosekliai ir pagrįstai plėtoti rajone teikiamų socialinių paslaugų mastą, prieinamumą ir kokybę.

Uždavinys -plėtoti rajone nestacionarias socialines paslaugas, stiprinti stacionarių socialinių paslaugų infrastruktūrą bendruomenėse ir gerinti teikiamų socialinių paslaugų kokybę.

**2.Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 40 punktas;

Molėtų rajono savivaldybės 2018-2024 m. strateginio plėtros plano 1.3.2 uždavinys;

Molėtų rajono savivaldybės 2020-2022 m. strateginio veiklos plano priemonė 07.01.01.18;

Molėtų rajono savivaldybės tarybos 2020 m. II-IV ketvirčio veiklos plano 26 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą.**

**Teigiamos pasekmės.**

Bus nuosekliai ir pagrįstai plėtojamas rajone teikiamų socialinių paslaugų mastas 2020-2025 m., paslaugų prieinamumas ir kokybė.

**Neigiamos pasekmės**

Neigiamos pasekmės nenumatomos.

**4. Priemonės sprendimui įgyvendinti**

Programos įgyvendinimo koordinavimui savivaldybės administracijos direktoriaus įsakymu sudaroma darbo grupė iš savivaldybės administracijos, įvairių institucijų ir organizacijų atstovų. Programos įgyvendinimo koordinatorius yra savivaldybės administracijos socialinės paramos skyriaus vedėjas.

Baigiantis kalendoriniams metams, darbo grupė pateikia savivaldybės administracijos direktoriui programos įgyvendinimo metinę ataskaitą.

**5. Lėšų poreikis ir jų šaltiniai**

Lėšos programos įgyvendinimui numatomos strateginiame veiklos plane.

**6. Vykdytojai, įvykdymo terminai**

Molėtų rajono savivaldybės administracijos socialinės paramos skyrius.

Molėtų rajono savivaldybės administracijos

Socialinės paramos skyriaus vedėja Genovaitė Gribauskienė